open-index/open-wikipedia-markdown huggingface dataset:
American Eagle Outfitters

**American Eagle Outfitters**, myös **American Eagle**, on yhdysvaltalainen vaateketju, joka myy vaatteita, asusteita, hygieniatuotteita, ja jalkineita maan laajuisesti. Yrityksen perustivat vuonna 1977 veljekset Jerry ja Mark Silverman Retail Ventures, Inc. -holdingyhtiön tytäryrityksenä osana Silvermans Menswear, Inc:iä. Silvermanin veljekset myivät omistuksensa yrityksessä vuonna 1991 Jacob Pricelle. Yhtiö listattiin vuonna 1994 NASDAQ-markkinalle. Nykyisin yhtiö on listattu New Yorkin pörssiin (tickeri **AEO**). American Eagle myy suurta valikoimaa brändituotteita, kuten farkkuja, poolopaitoja, T-paitoja, toppeja, alusasuja, ulkoiluvaatteita, urheiluvaatteita, uimapukuja ja asusteita. American Eagle Outfitters omistaa myös Aerie-vaatemerkin ja myy urheiluasuja Tailgate tuotemerkillä ja premiumluokan miesten vaatteita Todd Snyder New York brändin alla.

Yrityksen kohderyhmää ovat nuoret miehet ja naiset, kuten yliopiston tai keskiasteen opiskelijat, mutta myös aikuiset käyttävät brändin tuotteita. Vuonna 2020 sillä oli 940 American Eagle Outfitters myymälää, 148 Aerie-brändin omaa myymälää, 5 Tailgate ja 2 Todd Snyder myymälää. Myymälöistä suurin osa on Yhdysvalloissa, minkä lisäksi noin 100 oli Kanadassa, 44 Meksikossa ja 9 Hongkongissa (helmikuussa 2020). Vuonna 1977 ensimmäinen American Eagle Outfitters myymälä avasi ovensa Twelve Oaks Mall -kauppakeskuksessa Novissa, Michiganissa.

## Lähteet

## Aiheesta muualla

* American Eagle Outfitters, Inc. SEC-viranomaisraportointi
* Aerie.com
* Todd Snyder New York tuotemerkin sivusto
GeForce 30 -sarja

**GeForce RTX 30 -sarja** on Nvidian kehittämä GeForce-näytönohjainsarja, joka esiteltiin syyskuussa 2020. Sarjan näytönohjaimet perustuvat Ampere-arkkitehtuuriin. Ensimmäinen GeForce 30 -sarjan näytönohjain, GeForce RTX 3080, julkaistiin 17. syyskuuta 2020.

## Julkaisu ja saatavuusongelmat
Sarjan ensimmäinen näytönohjain, GeForce RTX 3080, julkaistiin 17. syyskuuta 2020. Korkean kysynnän ja koronapandemian aiheuttama sirupula johti saatavuusongelmiin ja hintojen nousuun. Nvidia julkaisi asiasta virallisen tiedotteen pahoitteli tilannetta seuraavana päivänä sen jälkeen, kun Nvidian verkkokauppasivusto kaatui.

## Näytönohjaimet

### Pöytäkoneet

Lähde:

### Kannettavat

## Lähteet
Jaakko Akseli Antila

**Jaakko Akseli (Jakob Aksel) Antila** (1. marraskuuta 1861 Ilmajoki – 17. heinäkuuta 1920 Duluth, Minnesota, Yhdysvallat) oli amerikansuomalainen faktori ja runoilija.

Antilan vanhemmat olivat talollinen Juho Antila ja Susanna Elisabet Könni. Hän pääsi ylioppilaaksi 1883 Helsingin alkeisopistosta ja opiskeli sitten Helsingin yliopistossa aina vuoteen 1888 saakka, jolloin hän lähti siirtolaisena Yhdysvaltoihin. Ennen lähtöään hän oli jonkin aikaa valtion rautateiden palveluksessa.

Yhdysvalloissa Antila työskenteli aluksi satamatyöläisenä, kauppa-apulaisena ja lohikalastajana Tyynenmeren rannikolla. Hän päätyi sitten New Yorkiin ja pääsi siellä latojaoppilaaksi Brooklynin suomalaiseen kirjapainoon. Antila toimi sitten kirjapainoalalla ja oli faktorina Päivälehden kirjapainossa Duluthissa. Vuonna 1892 hän julkaisi *Tyyntä ja myrskyä*-nimisen kirjan, joka sisälsi hänen kirjoittamiaan suomen-, ruotsin- ja englanninkielisiä runoja, pakinoita, aforismeja, lastuja ja tunnelmapalasia. Kirjassa oli myös Etelä-Pohjanmaan murteella kirjoitettuja runoja. Antila latoi, painoi ja sitoi itse kirjansa.

Viimeksi Antila hoiti omaa hedelmäfarmiaan ja toimi samalla kielenkääntäjänä ja vapaana sanomalehtimiehenä.

## Teoksia
Nimellä *J. A. Antila*:
* *Tyyntä ja myrskyä*; lauloi, latoi, painoi ja sitoi Antilan Jaakko. 1892

## Lähteet
Disgaea 6: Defiance of Destiny

**Disgaea 6: Defiance of Destiny** on Nippon Ichi Softwaren kehittämä taktinen roolipeli. Peli julkaistaan länsimaissa vain Nintendo Switchille mutta Japanissa se julkaistaan myös PlayStation 4:lle. Peli on julkaistu Japanissa 28. tammikuuta 2021 ja länsimaissa 29. kesäkuuta 2021. **Disgaea 6 Complete** on julkaistu PlayStation 5:lle ja Windowsille vuonna 2022 ja samalla PlayStation 4:lle myös länsimaissa.

Peli on sarjan ensimmäinen, jossa käytetään kolmiulotteisia malleja.

## Pelaaminen
Pelin päähenkilö on zombie nimeltä Zed, joka tulee vahvemmaksi kuollessaan *Super Reincarnation* -kyvyn myötä.

Pelissä on joukko sarjalle uusia ominaisuuksia ja muun muassa mahdollisuus nopeuttaa taisteluita.

Hahmoja aiemmista peleistä palaa ladattavana lisäsisältönä.

## Vastaanotto
Peli on saanut *[[Famitsū]]n* arvostelussa arvosanaksi 33/40 (neljän arvostelijan arvosanat 9/8/8/8).

## Lähteet
Çıldırjärvi

**Çıldırjärvi** (turk. **Çıldır Gölü**) on suuri makeavetinen järvi Turkin Ardahanin maakunnassa. Järvi tunnetaan myös nimellä *Varjojen järvi* (). Järvi sijaitsee lähellä Georgian ja Armenian rajaa ja sen korkeus merenpinnasta on 1&nbsp;959 metriä. Järven ympäristö on vuorinen.

## Lähteet

## Aiheesta muualla
K. J. Ehnberg

**Karl Johan Ehnberg** (31. tammikuuta 1861 Mikkeli – 10. marraskuuta 1920 Äyräpää) oli suomalainen metsänhoitaja. Hän julkaisi jo 15-vuotiaana omaa käsinkirjoitettua sanomalehteään Mikkelissä ja myöhemmin hän teki luonnon- ja kansatieteellisiä tutkimusmatkoja ennenkuin ryhtyi metsänhoitajaksi.

Ehnbergin vanhemmat olivat lääninrahastonhoitaja, kollegiasessori Henrik Oskar Ehnberg ja Sofia Elisabet Cederhvarf. Hän pääsi ylioppilaaksi 1881 Mikkelin ruotsalaisesta lyseosta ja valmistui Helsingin yliopistosta filosofian kandidaatiksi 1884. Ehnberg suoritti metsänhoitajatutkinnon Evolla 1886.

Ehnberg julkaisi 15-vuotiaana Mikkelissä *Illustrerad Tidning*-nimistä ruotsinkielistä käsinkirjoitettua lehteä. Lehden ensimmäinen numero ilmestyi syyskuussa 1876 ja se ilmestyi noin vuoden ajan. Lehdessä oli sekä paikallisia, kotimaisia että ulkomaisia uutisia. Osa lehden kuvituksesta oli tehty ulkomaisten esikuvien mukaan mutta Ehnberg teki lehteen myös omia kuvituksiaan. Lehdestä on säilynyt neljä numeroa. Ehnberg teki 1880-luvulla kaksi pitkää kansa- ja luonnontieteellistä tutkimusmatkaa Mongoliaan ja Transbaikalin alueille. Matkojen tuloksena syntyi kaksi kuvitettua päiväkirjaa, joista julkaistiin otteita Mikkelin Sanomat-lehdessä. Vuonna 1885 filosofian kandidaatti Rudolf Hammarströmin (1863–1928) kanssa Pohjois-Mongoliaan tehdyn matkan matkapäiväkirja löytyy digitoituna Kansallisarkistosta. Ehnbergin kuoltua hänen laajat kasvi- ja eläintieteelliset kokoelmansa lahjoitettiin Turun yliopistolle.

Ehnberg toimi aluemetsänhoitajana Korpiselän ja Pällilän alueilla Karjalassa 1898–1920.

## Lähteet

## Aiheesta muualla
* K. J. Ehnbergin digitoitu matkapäiväkirja vuodelta 1885 Kansallisarkistossa
Kustaa Hissa

**Kaarle Kustaa Hissa** (4. syyskuuta 1833 Lapua – 30. toukokuuta 1876 Lapua) oli suomalainen maanviljelijä ja valtiopäivämies.

Hissa jäi täysorvoksi sisarustensa kanssa yhdeksänvuotiaana ja joutui enonsa kasvattamaksi. Täysi-ikäisenä hän tuli kotitilansa omistajaksi, johon liitettiin vielä hänen ensimmäisen vaimonsa perintötila. Hissa oli suurtilallinen ja muun muassa suoviljelyksen kautta maatalouden uudistaja, samoin kuin karjanjalostuksen edelläkävijä Lapualla. Hän toimi sekä lautamiehenä että kuudennusmiehenä ja kuntakokousten varaesimiehenä aina kuolemaansa saakka, vuodesta 1868 alkaen. Hissa oli talonpoikaissäädyssä Alavuden tuomiokunnan edustaja valtiopäivillä 1872, joilla hän oli talousvaliokunnan varajäsen.  Hän kuoli vanhempiensa tavoin nuorena, vesitautiin vain 43-vuotiaana.

Liikemies Jaakko Hissa oli Kustaa Hissan poika.

## Lähteet
Ehnberg

**Ehnberg** on ruotsinkielinen sukunimi, joka on muun muassa seuraavilla henkilöillä:

*Albert Ehnberg (1870–1916), suomalainen näyttelijä
*Fredrik Reinhold Ehnberg (1802–1882), suomalainen sorvarimestari ja valtiopäivämies
*K. J. Ehnberg (1861–1920), suomalainen metsänhoitaja
*Maj-Lis Ehnberg (1924–2003), suomenruotsalainen runoilija.
Tulsan joukkomurha

**Tulsan joukkomurha** (myös **Tulsan rotumellakka**, yleensä ) oli Yhdysvaltain Oklahoman osavaltion Tulsan kaupungissa vuonna 1921 tapahtunut afroamerikkalaisten joukkomurha. Toukokuun 31. päivän ja kesäkuun ensimmäisen päivän aikana kaupungin valkoiset asukkaat tuhosivat afroamerikkalaisen Greenwoodin kaupunginosan ja tappoivat sen mustia asukkaita käyttäen palopommeja ja tuliaseita. Arviot joukkomurhassa kuolleiden määrästä vaihtelevat sadastaviidestäkymmenestä kolmeensataan. Ennen tuhoa myös ”mustien Wall Streetiksi” kutsuttu Greenwoodin kaupunginosa oli yksi Yhdysvaltain varakkaimmista afroamerikkalaisista alueista. Joukkomurhan jälkeen kaupunginosa oli raunioina, ja tuhannet eloonjääneet afroamerikkalaiset jäivät kodittomiksi.

Tulsan joukkomurhaa ei yleensä mainittu kouluopetuksessa useisiin vuosikymmeniin eikä sitä käsitelty tiedotusvälineissä.

## Lähteet
Hasselqvist

**Hasselqvist** on ruotsinkielinen sukunimi, joka on muun muassa seuraavilla henkilöillä:

*Andreas Hasselqvist (1646–1701), ruotsalais-suomalainen pappi, professori ja hengellinen kirjailija
*Joona Hasselqvist, suomalainen tappaja
*Karl Hasselqvist (1600-luku−1727), suomalainen teologi ja herännäisyyden johtohenkilö
*Sanfrid Hasselqvist (1854–1917), suomalainen maanviljelijä ja valtiopäivämies
Ronald Ridenhour

**Ronald Ridenhour** (6. huhtikuuta 1946 – 10. toukokuuta 1998) oli yhdysvaltalainen journalisti. Hänet tunnetaan etenkin Mỹ Lain verilöylyn paljastajana. Ridenhour sai kuulla verilöylystä ollessaan palveluksessa Vietnamissa ja aloitti komennuksensa jälkeen kirjoittamaan lopulta tapauksen tutkintaan johtaneita kirjeitä poliitikoille.

## Elämäkerta
Ronald Ridenhour syntyi 6. huhtikuuta 1946 Oaklandissa Kaliforniassa, varttui sittemmin Phoenixissa Arizonassa ja opiskeli Vietnamin sodan syttyessä Phoenix Junior Collegessa. Vietnamin sodassa otettiin käyttöön yleiset kutsunnat. Opiskelut olivat syy lykkäykselle, mutta Ridenhourin suorittamat kurssit alittivat lykkäykseen tarvittavan määrän. Hänet otettiin kutsunnoista palvelukseen Yhdysvaltain armeijaan, josta hänet lähetettiin Vietnamiin.

Vietnamissa Ridenhour palveli 11. jalkaväkirykmentissä helikopterin ampujana.  23. jalkaväkidivisioonan joukot olivat surmanneet 175–400 siviiliä Mỹ Lain kylässä 16. maaliskuuta 1968. Ridenhour ei ollut itse paikalla, vaan hän kuuli tapahtumista ensi kertaa kuukausia niiden jälkeen huhuina muilta sotilailta. Hän päätti kuitenkin alkaa tutkia huhuja tarkemmin. Salaa komentajiltaan Ridenhour tapasi verilöylyn silminnäkijöitä ja totesi huhujen olevan tosia. Hieman ennen komennuksensa päättymistä Vietnamissa Ridenhour oli ollut yhteyksissä verilöylyn silminnäkijä Michael Bernhardtin kanssa, joka lupasi antaa todistuksen tapahtumista jos Ridenhour saisi Yhdysvaltain hallituksen aloittamaan tapauksen tutkinnan. Ridenhourin itsensä mukaan hän odotti komennuksensa loppua, koska hän pelkäsi muuten henkensä edestä. 

Yhdysvaltoihin palattuaan Ridenhour alkoi kirjoittaa Yhdysvaltain kongressin edustajille sekä puolustusministeriöön. 1&nbsp;500:n sanan kirjeet saivat esimerkiksi presidentti Richard M. Nixon, puolustusministeriMelvin R. Laird, sekä kongressissa istunut arizonalainen senaattori Morris K. Udall. Mỹ Lain tapahtumista oli kulunut jo vuosi, mutta Ridenhourin kirjeet johtivat viimein tutkinnan aloittamiseen. Tutkinta johti puolestaan Mỹ Laissa joukkoja johtaneen luutnantti William L. Calleyn oikeudenkäyntiin. Calley sai tuomion, mutta tapaus oli ryvettänyt armeijan maineen. Ridenhour itse koki oikeudenkäynnin olleen tapauksen valkopesua. Vuonna 1972 antamassaan haastattelussa hän kuvaili tapauksen hoitoa machiavellialaiseksi ja kyyniseksi.

Yhdysvalloissa Ridenhour jatkoi opintojaan valmistuen Claremont Men’s Collegesta vuonna 1972. Myöhemmin hän työllistyi tutkivana toimittajana. Vuonna 1988 hän sai Polk-palkinnon New Orleansin kaupunkia koskeneen veroskandaalin tutkinnasta *[[City Business]]* -lehdelle. Ridenhour teki töitä myös *[[People (lehti)|People]]*-lehdelle ja NBC News -televisiokanavan *[[Dateline NBC|Dateline]]*-ohjelmalle. Ridenhour kuoli sydänkohtaukseen kesken käsipallopelin Metairiessa Louisianassa 10. toukokuuta 1998.

## Lähteet
Sanfrid

**Sanfrid** on miehen etunimi. Se on annettu Suomessa noin 740 henkilölle vuoteen 2021 mennessä.

## Tunnettuja Sanfrideja
*Sanfrid Leonard Friis, suomalainen Hangossa vaikuttanut konsuli ja liikemies
*Sanfrid Hasselqvist, suomalainen maanviljelijä ja valtiopäivämies
*Sanfrid Kariniva, suomalainen poliitikko, kansanedustaja (Maalaisliitto) ja maanviljelijä
*Sanfrid Takala, suomalainen laulaja ja viulisti

## Lähteet
Kaarlo Vilho Piintilä

**Kaarlo Vilho Piintilä**, vuoteen 1906 **Hollmén** (9. kesäkuuta 1843 Kaarina – 13. huhtikuuta 1922 Halikko) oli suomalainen maanviljelijä ja moninkertainen valtiopäivämies.

Piintilän vanhemmat olivat Karl Pettersson ja Maija Stiina Samuelintytär Sillankorva ja puolisot Amanda Maria Piintilä ja Iida Liisa Matintytär Piintilä.  Piintilä oli ratsutilallinen Halikossa. Hän toimi Halikossa majatalon pitäjänä vuodesta 1860, kunnes ryhtyi 1879 Piintilän tilalla maanviljelijäksi. Piintilä osallistui Halikon kunnalliselämään monin eri tavoin ja oli talonpoikaissäädyssä Halikon tuomiokunnan edustaja valtiopäivillä  1885, 1888, 1891, 1894, 1897, 1899, 1900 ja 1904–1905. Valtiopäivillä Piintilä toimi valitsijamiehenä ja lakivaliokunnan jäsenenä useita kertoja, samoin kuin muiden valiokuntien jäsenenä. Hän osallistui toisten ns. vanhojen suomenmielisten säätyedustajien kanssa lukuisten esitysten tekemiseen. Piintilä sai kunnallisneuvoksen arvon 1914.

## Lähteet
Rudolf Hammarström

**Edvard Rudolf Hammarström** (26. lokakuuta 1863 Perniö – 27. tammikuuta 1928 Vaasa) oli suomalainen rehtori ja luonnontutkija.

Hammarströmin vanhemmat olivat työnjohtaja ja kauppias Titus Hammarström ja Augusta Langh. Hän pääsi ylioppilaaksi 1881 Vaasan ruotsalaisesta lyseosta ja valmistui Helsingin yliopistosta filosofian kandidaatiksi 1884. Hän suoritti vielä voimistelunopettajatutkinnon 1885.

Hammarström toimi Turun suomalaisen klassillisen lyseon luonnonhistorian ja maantiedon kollegana 1891–1897 sekä Vaasan suomalaisen reaalilyseon vanhempana lehtorina ja koulun vararehtorina ja rehtorina 1897–1927.

Hammarström teki vuonna 1885 seitsemän kuukautta kestäneen tutkimusmatkan Pohjois-Mongoliaan ja Etelä-Siperiaan yhdessä Karl Johan Ehnbergin kanssa. Matkan aikana kerättiin hyönteisiä mutta Ehnberg ja Hammarström tutkivat myös Kiinan vallan alla olleen Pohjois-Mongolian puolella elänyttä sojoottien paimentolaiskansaa. Myöhemmin Hammarström teki tutkimuksia järvistä ja vedenjakaja-alueista Hämeessä ja Pohjanmaalla. Kesällä 1893 ja 1894 Hammarström teki tutkimuksia Lappajärvellä ja hän julkaisi mittaustensa perusteella 1896 ensimmäisen karkean syvyyskartan Lappajärvestä. Hän kuvasi myös Lappajärven alueen kasvillisuutta ja laati selostuksen Lappajärvellä esiintyvästä kärnäiitti-kivilajista ja sen esiintymisalueesta.

Hammarström toimi Helsingissä vuonna 1902 pidetyn Pohjoismaiden luonnontieteilijöiden kokouksen aikana maantieteellisen ja hydrografisen jaoston sihteerinä. Hän oli jäsenenä Societas pro Fauna et Flora Fennica-seurassa, Maantieteellisessä yhdistyksessä, Suomen maantieteellisessä seurassa ja Vanamo-seurassa. 

Rudolf Hammarström oli naimisissa vuodesta 1892 Emmy Cannelinin kanssa.

## Julkaisuja
Nimellä *R. Hammarström*:
* *Några iakttagelser öfver den Tavastländska vattendelaren*. Geografiska föreningen i Finland Helsingfors 1893
* *Om strandbildningar och marina gränsen i södra Österbotten och angränsande trakter*.  Sällskapet för Finlands geografi, Helsingfors 1901
* *Leipzig'in ja Dresden'in kotiseutuopilliset koulumuseot: muutamia tietoja* teoksessa *Vaasan realilyseo. Kertomus lukuvuodesta 1913-1914*. Vaasa 1914

## Lähteet
Davit Hahaleišvili

**Davit Rostomis dze Hahaleišvili** (, , 28. helmikuuta 1972 Kutaisi, Georgian SNT, Neuvostoliitto – 11. tammikuuta 2021) oli georgialainen judoka, olympiavoittaja ja Euroopan mestari. Hän edusti uransa alussa Neuvostoliittoa ja yhdistynyttä joukkuetta ja kilpaili yli 95 kilogramman sekä avoimessa painoluokassa.

## Elämä ja urheilu-ura

Hahaleišvilin ensimmäinen henkilökohtainen arvokisamitali tuli Neuvostoliittoa edustaen Frankfurtissa 1990, missä hän voitti avoimen luokan EM-pronssia. Neuvostoliiton hajottua Hahaleišvilin ura jatkoi nousua yhdistyneen joukkueen edustajana: vuonna 1991 hän saavutti avoimen luokan MM-hopeaa ja Barcelonan kesäolympialaisissa 1992 yli 95-kiloisten painoluokan olympiakultaa. Vuodesta 1993 Khakhaleišvili edusti Georgiaa voittaen vuonna 1993 Euroopan mestaruudet sekä yli 95-kiloisten että avoimessa painoluokassa ja saavuttaen samana vuonna kummassakin sarjassa myös MM-mitalin. Yli 95-kiloisten painoluokassa Hahaleišvili voitti vielä MM-pronssia vuonna 1995 ja Euroopan mestaruuden vuonna 1996. Hän oli Atlantan kesäolympialaisten 1996 voittajasuosikki mutta myöhästyi punnituksesta eksyttyään valmentajansa kanssa väärään paikkaan ja diskattiin tämän vuoksi olympiaturnauksesta.

Sydänongelmista kärsinyt Hahaleišvili kuoli 49-vuotiaana 11. tammikuuta 2021. Hän oli ollut leikkauksessa Minskissä ja sai tämän jälkeen verenmyrkytyksen.

## Lähteet
* 
* Profiili judoinside.com 

### Viitteet

## Aiheesta muualla
*
Arkaismi

**Arkaismi** on vanhahtava tai vanhentunut sana tai ilmaisu, joka ei ole enää yleisessä käytössä. Arkaismeja käytettiin yleisesti runoudessa 1800-luvun lopulle asti.

Arkaismia teoksissaan käyttäneitä runoilijoita ja kirjailijoita ovat muun muassa Edmund Spenser, Thomas Mann, John Milton ja Aino Kallas.

## Lähteet
Popot

**Popot** (myös **Mina**, **Peda**, **Xwla** tai **Hula**) on nimitys länsiafrikkalaisille etnisille ryhmille ja pienille esikoloniaalisille kuningaskunnille Guineanlahden rannalla, nykyisten Beninin ja Togon alueilla.  

Popoja asui Grand-Popossa ja Petit-Popossa, jotka sijaitsivat Ouidahista länteen. Petit-Popo eli nykyinen Aneho on nykyisen valtionrajan toisella puolen Togossa. Näillä paikkakunnilla oli tärkeä historiallinen merkitys alueella rannikon orjakaupalle. Erityisesti Grand-Popo oli vilkas orjakaupan keskus. Se toimi myös  perinteisesti Ouidahin, (Houédan kuningaskunta) kuninkaiden pakopaikkana, kun Dahomeyn sotajoukot hyökkäsivät niitä vastaan pohjoisesta.   

Little-Popon ja Grand-Popon satamat olivat Anéhossa ja Agbanakenissa, jotka ovat nykyisen Togon alueella. Popot tunnetaan Kultarannikon mina-kansana 1600-luvulle asti. Popojen kuningaskuntien rannikkokaistale oli tärkeä keskus transatlanttisen orjakaupan aikana. Eräs Portugalin tärkeimpiä kauppapaikkoja ja orjien välivarastoinnin asemia oli sen lähelle rakennettu Elmina. Popojen alue oli myös tärkeä turvapaikka, josta Ouidahin rannikolla sijaitsevan kuningaskunnan kuninkaat hakivat suojaa Dahomeyn hyökkäysten aikana.

Ewe-kieltä puhuvat popot, jotka asuttavat Popon rannikkoa, ovat peräisin Ga-Dangme ja Fante-kansoista, jotka muuttivat alueelle 1600-luvulla. Kielellisesti popot lasketaan kuuluviksi ewe-ryhmään.Suullisen perimätiedon mukaan popojen kuningaskuntien perustajat olivat Oduduwan jälkeläisiä, joka oli legendaarinen Ile-Ife-kaupungin perustaja, joka oli Oyo-kansan pääkaupunki. Historioitsijat arvelevat, että popojen suhteet Ile-Ifeen alkoivat vasta 1700-luvulla, kun  the Oyo-imperiumi alisti kuningaskuntansa ja uudisti popojen traditioita pystyäkseen oikeuttamaan veronkanto-oikeuksiaan heille.

## Varhainen paikan nimi
Varhaiset maininnat popo-nimen käytöstä liittyvät portugalilaisiin, jotka etsivät mahdollisuuksia uusien kaupankäynnin kohteisiin Guineanlahden rannikolla. Heidän dokumentissaan vuodelta 1553 mainitaan *”Joki, jota kutsutaan nimellä Papoues”* eli Popo.

Portugalilaisten 1500-luvun dokumenteissa Popo-sanasta käytetään muotoja Papoues tai Poupous. Seuraavien kahden sadan vuoden ajan sitä käytettiin sekä toponyyminä, että ihmisryhmää tarkoittavana yleisnimenä. Luultavasti se viittasi alun perin nykyiseen Grand-Popoon, josta portugalilaiset ostivat silloin tällöin orjia, kuten myös hollantilaiset, jotka korvasivat portugalilaiset alueen merkittävimpänä kaupallisena voimana 1630-luvulta lähtien.

Vuodesta 1659 eurooppalaisten dokumenteissa alettiin erottamaan ”iso” ja ”pieni” Popo (Grand-Popo ja Little/Petit/Klein Popo), vaikkakaan ei ole aina selvää kumpaa tarkoitetaan.    

## Katso myös

* Grand-Popon historia
* Grand-Popo
* Aného   

## Lähteet
Chris Foss

**Chris Foss**, koko nimeltään **Christopher F. Foss** (s. 16. maaliskuuta 1946, Guernsey), on englantilainen kuvittaja. Hänet tunnetaan parhaiten science fiction -kuvituksistaan, joissa keskeisellä sijalla ovat futuristiset avaruusalukset.

Foss opiskeli arkkitehtuuria Cambridgen yliopistossa. Hän on tehnyt science fiction -kuvituksia, lähinnä kirjankansia, 1970-luvulta lähtien. Kuvitustöissään Foss käyttää retussiruiskua ja siveltimiä. Fossin viimeistelty tyyli on tuttu satojen pokkarien kansikuvista, ja hän on saanut myös runsaasti jäljittelijöitä.

Fossin näyttävät kuvat ovat kovan teknologian ylistystä. Hänen kuvissaan ovat pääosassa hirviömäiset avaruusalukset, massiiviset rakennukset tai jättiläismäiset robotit, taustanaan avaruuden syvyydet tai pilvimaisemat, joissa ihmisiä ei juuri näy. Fossin avaruusalukset eroavat tyypillisistä vaaleanharmaista science fiction -aluksista.  Ne ovat isoja, niissä on kirkkaat värit ja ne ovat monimuotoisia, ulkoasultaan melkeinpä goottilaisia. Foss on vaikuttanut useisiin kuvittajiin ja elokuvantekijöihin, mutta on työskennellyt varsinaisesti vain kahden elokuvan, Alienin ja Die Sturzfliegerin parissa. Foss oli myös H. R. Gigerin ja Jean Giraudin kanssa mukana Alejandro Jodorowskyn sittemmin keskeytyneessä Dyynin filmatisoinnissa.

Tieteiskuvitustensa vastapainona Foss on myös kuvittanut Alex Comfortin kirjan Rakasta hellästi (*The Joy of Sex*), jota varten hän piirsi valokuvien pohjalta ihmishahmoja herkin siveltimenvedoin. 2000-luvulla Foss ei enää ole juuri tehnyt kirjojen kansikuvia, vaan myy sen sijaan töidensä originaaleja ja vedoksia.

Foss on julkaissut neljä kokoomateosta töistään:
* Science Fiction Art (1976)
* 21st Century Foss (1978)
* The Chris Foss Portfolio (1990)
* Hardware: The Definitive SF Works of Chris Foss (2011)

## Lähteet
Keltavatsapitaho

**Keltavatsapitaho** (*Silvicultrix diadema*) on tyranneihin kuuluva lintulaji. Lajia tavataan Etelä-Amerikasta.

## Koko ja ulkonäkö
Keltavatsapitaho on voi kasvaa 12&ndash;13 cm pitkäksi. Sukupuolet muistuttavat toisiaan ulkonäöltään. Keltavatsapitahon pää ja selkä ovat väriltään oliivinruskeat. Päässä on kirkkaankeltainen silmäkulmajuova. Lajin siivet ovat tummat ja niissä kaksi punaruskeaa juovaa, jotka erottuvat heikosti osalla alalajeista. Linnun kurkku, rinta ja vatsa ovat väritykseltään keltaiset.

## Levinneisyys ja elinympäristö
Keltavatsapitahon levinneisyysalue ulottuu Andeilla Venezuelasta Peruun. Lajin elinympärsitöä ovat vuoristometsät useimmiten 2&nbsp;000&ndash;3&nbsp;100 metrin korkeudella. Lintu liikkuu metsien alakerroksissa useimmiten yksin tai pareittain.

## Lähteet
Kari Lehtinen

**Kari Lehtinen** voi tarkoittaa ainakin seuraavia:

*Kari Lehtinen (1945–2014), suomalainen muusikko, Sleepy Sleepersin basisti 
*Kari Lehtinen (s. 1967), suomalainen yritysjohtaja 
*Kari Lehtinen (s. 1967), suomalainen aerosolitutkija ja professori
Maaninka (täsmennyssivu)

**Maaninka** voi tarkoittaa muun muassa:

## Maantiede
*Maaninka, entinen Suomen kunta, nykyisin osa Kuopiota
*Maaninka, entisen Maaningan kunnan keskustaajama ja nykyinen Kuopion kaupunginosa

## Sukunimi
*Kaarlo Maaninka (s. 1953), suomalainen kestävyysjuoksija ja olympiamitalisti
*Marko Maaninka (s. 1971), suomalainen maastohiihtäjä
Alice in Borderland (televisiosarja)

**Alice in Borderland** () on japanilainen televisiosarja, joka perustuu samannimiseen mangaan. Sen ensimmäinen kahdeksanjaksoinen tuotantokausi julkaistiin Netflixissä joulukuussa 2020. Kaksi viikkoa julkaisun jälkeen Netflix kertoi tekevänsä myös toisen tuotantokauden.

Sarjassa päähenkilö Arisu päätyy ystäviensä Chōtan ja Karuben kanssa Tokioon, josta muut ihmiset ovat kadonneet. Etsiessään kadonneita ihmisiä heidän täytyy osallistua henkisesti ja fyysisesti vaativiin peleihin, joissa he ovat vaarassa menettää henkensä.

## Näyttelijät

## Lähteet
József Csatári

**József Csatári**  (17. joulukuuta 1943 Budapest – 30. tammikuuta 2021) oli unkarilainen painija. Hän oli olympiapronssimitalisti vapaapainissa vuonna 1968 ja vuonna 1972.

## Lähteet
Niyyah

**Niyyah** (arab. نِيَّةٌ, "tarkoitus") on islamilaisen teologian käsite, joka viittaa teossa tarvittavaan oikeaan motiiviin, jotta teko olisi ansiokas Jumalan edessä. Esimerkiksi rukousta (*[[salat]]*) tulee edeltää aikomus palvella Jumalaa, jotta se laskettaisiin Viimeisellä tuomiolla ansioksi Paratiisiin pääsemiseksi.

Imaami al-Nawawi sisällytti kuuluisaan 40 hadithin kokoelmaansa tätä koskevan *hadithin*: "Kuulin Jumalan lähettilään sanovan: Teot tuomitaan niiden motiivin (niyyah) perusteella niin, että jokainen mies saa sen, mitä hän on tarkoittanut."  Imaami Muhammad al-Shafi'i on viitannut samaan *hadithiin* ja toteaa, että se sisältää kolmanneksen koko Pyhästä tiedosta. Jos aikomus on vilpitön, ihminen saa siitä saman palkkion kuin jo tehdystä teosta.

*Niyyah* vastaa juutalaisen lain käsitettä *[[kavanah]]*, jolla on sama merkitys. Juutalaisuudessa rituaalin suorittamisessa tarvitaan oikea motiivi, jotta rituaali olisi pätevä.

## Šariamääräysten kiertäminen
Huolimatta *niyyah*-periaatteesta *[[šaria]]* sisältää myös virallisia keinoja, joiden avulla sen suoria määräyksiä ohitetaan tavalla, joka voi kyseenalaistaa tekijän aikomuksen seurata Jumalan lakia.  

Kauppaoikeudessa *šaria* joutui ristiriitaan muiden tavoitteiden kanssa. Ongelman ratkaisuksi löydettiin juridiset kiertotiet *(hijyal). Šaria* esimerkiksi kielsi koron ottamisen, ja vaatimus oli niin selvä, ettei sitä voinut suoraan vastustaa. Satoja juridisia temppuja kehitettiin asian ratkaisemiseksi. Yksi keino oli antaa lainan vakuudeksi reaaliomaisuutta, jota velanantaja sai hyödyntää koko laina-ajan keston. Toinen keino oli kaksinkertainen myynti, missä esimerkiksi orja myydään tietyllä hinnalla ja ostetaan saman tien takaisin suuremmalla summalla. Hintojen erotus palveli sovitun velan korkona.  Menettelyn nimi on *mukhatara* tai *<nowiki/>'ina*. 

Toinen esimerkki on šiialaisuuteen kuuluva määräaikainen avioliitoliito (*mut'a)*. Se on voimassa ainoastaan etukäteen sovitun ajan. Imaamin johdolla solmittavaan *mut'a*-avioliittoon kuuluu, että naiselle tai tytölle annetaan sovitun suuruinen lahja, jonka hän saa pitää. Arvostelijoiden mielestä *mut‘a-*avioliitot kiertävät islamin avioliittosäädöksiä ja ovat todellisuudessa prostituutiota.

Kiertoteiden käyttämistä helpottaa se, että islam korostaa *niyyah*-periaatteesta huolimatta nimenomaan tekoja eikä teon motiivia. Lakikoulukunnista hanafit suhtautuivat näihin juridisiin temppuihin muita myönteisemmin. Muut *[[Madhhab|madhhabit]]* usein tuomitsivat ne, vaikka toisaalta ne voitiin todeta lainmukaisiksi.    

## Lähteet

* 
* 
*
*
*

### Viitteet
Kansainvälinen marxilainen tendenssi

**Kansainvälinen marxilainen tendenssi** (, *IMT*) on kansainvälinen kommunistinen organisaatio, joka toimii yli 40 maassa ja joka perustuu Karl Marxin, Friedrich Engelsin, Vladimir Leninin, Lev Trotskin sekä sen perustajien Ted Grantin ja Alan Woodsin ideoihin. Organisaatio pyrkii luomaan yhtenäisen maailman kommunistisen puolueen, joka johtaa tulevan maailmanvallankumouksen tuhoamaan kapitalismin.

## Kansalliset osastot

## Katso myös
* International Socialist -suuntaus
* Komitea työväeninternationaalin puolesta
Denis McDonough

**Denis McDonough** (s. 2. joulukuuta 1969) on yhdysvaltalainen demokraattipuoluetta edustava poliitikko, jonka Joe Biden nimitti Yhdysvaltain veteraaniasiainministeriksi virkakautensa alussa 2021. McDonough oli Valkoisen talon kansliapäällikkö Barack Obaman kaudella 2013–2017, ja sitä ennen Obaman apulaisturvallisuuspäällikkö ja kansallisen turvallisuusneuvoston kansliapäällikkö.

McDonough suoritti kandidaatintutkintonsa St. John’s Universityssä Minnesotassa, ja maisterintutkinnon Georgetown University School of Foreign Service:ssä. Hän toimi Obaman ulkopoliittisena neuvonantajana jo vuoden 2008 kampanjassa, ja sitä ennen edustajainhuoneen ulkopoliittisena virkamiehenä.

## Lähteet

## Aiheesta muualla
Malick Diaw

**Malick Diaw** (s. 1979 Ségou) on malilainen sotilas, joka toimii maan väliaikaisen lainsäädäntöelimen puheenjohtajana.

Diaw suoritti ylioppilastutkintonsa Katin sotakoulussa vuonna 1997. Hän on opiskellut Koulikoron sotakoulussa ja saanut tykistökoulutusta Kiinassa. Diaw on osallistunut Malin sisällissotaan ja terrorismin vastaisiin operaatioihin maan pohjoisosissa sekä toiminut Katin sotakoulun johtajana. Vuonna 2019 hänet nimitettiin Katin sotilaspiirin esikuntapäälliköksi. Diaw on sotilasarvoltaan eversti.

Diaw osallistui Amadou Haya Sanogon johtamaan vuoden 2012 vallankaappaukseen, joka syrjäytti presidentti Amadou Toumani Tourén. Hän oli yksi presidentti Ibrahim Boubacar Keïtan syrjäyttäneen vuoden 2020 vallankaappauksen johtajista ja kävi sotilasjuntan edustajana neuvotteluja Länsi-Afrikan talousyhteisön talouspakotteiden poistamisesta ja paluusta siviilivaltaan.

Diaw valittiin Malin kansalliskokouksen korvaavan väliaikaisen lainsäädäntöelimen puheenjohtajaksi 5. joulukuuta 2020.

## Lähteet
Polska Cerekiew

**Polska Cerekiew** () on maalaiskunta Kędzierzyn-Koźlen piirikunnassa Puolassa. Sen väkiluku oli vuoden 2019 lopussa 4&nbsp;013. Kunnan keskus on Polska Cerekiewin kylä.

Kylät Polska Cerekiewin kunnassa ovat Ciężkowice, Dzielawy, Grzędzin, Jaborowice, Koza, Ligota Mała, Łaniec, Mierzęcin, Polska Cerekiew, Połowa, Witosławice, Wronin sekä Zakrzów. Se rajautuu Baborówin, Cisekin, Pawłowiczkin, Reńska Wieśn ja Rudnikin kuntiin. Polska Cerekiewin pinta-alasta noin 87&nbsp;prosenttia on maatalousmaata ja noin viisi&nbsp;prosenttia metsää.

Vuoden 2019 lopussa 51,5&nbsp;prosenttia Polska Cerekiewin asukkaista oli naispuolisia ja 48,5&nbsp;prosenttia miespuolisia. Alle 18-vuotiaat muodostivat 13,3&nbsp;prosenttia kunnan väestöstä, työikäiset 63,4&nbsp;prosenttia ja eläkeikäiset 23,2&nbsp;prosenttia väestön keski-iän ollessa 44,2&nbsp;vuotta. Vuonna 2019 Polska Cerekiewin kunnassa syntyi 25&nbsp;lasta. Puolan vuoden 2011 väestönlaskennassa kunnan väestöstä 21,5&nbsp;prosenttia oli saksalaisia.

## Lähteet

## Aiheesta muualla

* Gmina Wiejska Polska Cerekiew Opolen tilastokeskus.
Onni Pursiainen

**Onni Vihtori Aataminpoika Pursiainen** (26. huhtikuuta 1905 Valkjärvi – 14. lokakuuta 1978 Lahti) oli suomalainen pelimanni, laulaja ja siluettikuvien leikkaaja.

## Elämä ja ura

Pursiaisen vanhemmat olivat metsäpiirimies Aatami Pursiainen ja Elvi Pursiainen. Pursiaisen perhe muutti 1911 Sakkolan Petäjärvenkylään, jossa Onnista kehkeytyi pelimanni ja laulaja. Hänen instrumenttejaan olivat viulu, sitra, hanuri ja saha. Sahansoiton Pursiainen oppi 1920-luvun alussa muolaalaiselta Vilho Pyyköltä. Onni Pursianen järjesti yhden miehen iltamia, joissa hän toimi lipunmyyjänä, ovimiehenä, ohjelmanumeroiden esittäjänä ja lopuksi iltamatanssien säestäjänä. Pursiainen jatkoi kiertuetoimintaa vuoteen 1937 saakka mutta hän esiintyi myöhemminkin muun muassa radiossa.

Siluettikuvien leikkaamisen lahjakkaana piirtäjänä tunnettu Pursiainen aloitti jo ennen sotavuosia ja hän teki kuvien leikkausmatkoja Suomen ohella myös Viroon, Ruotsiin ja muihin Itämeren maihin. Hänen apulaisenaan näillä matkoilla oli pitkä-Rikuna tunnettu Rikhard Kurikka. Pursiainen jatkoi siluettikuvien leikkausta vielä 1950- ja 1960-luvulla Suomessa. Vuonna 1965 Pursiainen lahjoitti Kansallismuseolle 60&nbsp;000 kuvan siluettikuvakokoelmansa. Pursianen suunnitteli myös Lempäälään pystytetyn sakkolalaisen runoilijan Aleksanteri Aavan rintakuvan. Viimeksi Pursiainen asui Lahdessa.

### Valokuvia julkisista veistoksista

Tiedosto:Onni Pursiainen Aleksanteri Aavan rintakuva 1961.JPG|*Aleksanteri Aavan rintakuva*, 1961, Lempäälä.
Tiedosto:Pelastuspartio by Onni Pursiainen.JPG|*Pelastuspartio*, 1965, Uusikaupunki.
Tiedosto:Pesäpalloilija by Onni Pursiainen.JPG|*Pesäpalloilija*, 1968, Kouvola.
Tiedosto:Pesäpalloilijapatsas.jpg|*Pesäpalloilijapatsas*, 1968, Hamina.


## Lähteet

## Aiheesta muualla
* Mies, jolla on 30 000 päätä, Seura, 13.04.1938, nro 15, s. 6, Kansalliskirjaston digitaaliset aineistot
Iisakki Holmi

**Iisakki Holmi**, ent. **Lähteenoja** (11. elokuuta 1819 Eura – 8. joulukuuta 1867 Porin maalaiskunta) oli suomalainen maanviljelijä ja valtiopäivämies.

Holmin vanhemmat olivat Juha Lähteenoja ja Helena Iso-Lähteenoja ja puoliso Mariana Ruosteenoja. Eurassa syntynyt Holmi hankki vuonna 1841 vanhan rälssitilan Porin maalaiskunnasta, joka oli kuulunut Kustaa Finckelle ja seurannut Sunniemen kartanoa eli kansankielessä Holmia, mikä tuli uuden tilanomistajan sukunimeksi. Holmi oli talonpoikaissäädyssä Ala-Satakunnan tuomiokunnan edustaja valtiopäivillä  1867. Hän oli valtiopäivillä useiden valiokuntien varajäsen ja muun muassa teki esityksen maanviljelyspankkien perustamisesta.

## Lähteet
Juho Fredrik Horelli

**Juho Fredrik Horelli (Mäki-Horelli)** (28. elokuuta 1844 Kokemäki – 14. heinäkuuta 1931 Kokemäki) oli suomalainen maanviljelijä ja valtiopäivämies.

Horellin vanhemmat olivat Johan Jakob Mäki-Horelli ja Johanna Erika Keisari ja puoliso Amanda Giers. Kansanedustaja Toivo Horelli, lääkintöneuvos Edvard Johan Horelli ja  professori Väinö Horelli olivat heidän lapsiaan. Horelli viljeli Mäki-Horellin tilaa Kokemäen Ylistarossa. Maanviljelyksen lisäksi hän harjoitti meijeritoimintaa ja oli kuntansa luottamusmies vuosikymmeniä. Hän kuului vuoden 1899 suureen lähetystöön Kokemäen edustajana ja oli talonpoikaissäädyssä Euran tuomiokunnan edustaja valtiopäivillä  1904–1905 ja 1905–1906. Viimeksi mainituilla Horelli oli suostuntavaliokunnan jäsen. Hän osallistui molemmilla valtiopäivillä useisiin säätynsä tekemiin esityksiin.

## Lähteet
Roberto Prosseda

**Roberto Prosseda** (s. 1975 Latina) on italialainen pianisti.

Prosseda on esiintynyt sellaisten kapellimestareiden kuin David Afkhamin, Marc Albrechtin, Christian Armingin, Harry Bicketin, Oleg Caetanin, Riccardo Chaillyn, Pietari Inkisen, Yannick Nézet-Séguinin, George Pehlivanianin, Dennis Russell Daviesin, Tugan Sohijevin, Jan Willem de Vriendin ja Juraj Valčuhan johdolla. Prosseda on tehnyt levytyksiä Decca- ja Hyperion-levymerkeille. Hänen levyttämiensä teosten joukossa ovat muiden muassa Felix Mendelssohnin, Wolfgang Amadeus Mozartin, Goffredo Petrassin ja Luigi Dallapiccolan kokonaispianotuotannot. Prosseda on levyttänyt myös Franz Schubertin, Robert Schumannin ja Frédéric Chopinin teoksia.  Vuonna 2011 hän aloitti säännöllisen konsertoimisen jalkiopianolla. Debyyttinsä instrumentilla hän teki esittämällä Charles Gounod'n konserton sille tuon vuoden syyskuussa. Prosseda on saanut monia palkintoja ja tunnustuksia, kuten Diapason d'Orin.

Uutta musiikkia Prossedalle on säveltänyt esimerkiksi Ennio Morricone. Prosseda on julkaissut myös kirjan ja dokumentteja pianomusiikista ja säveltäjistä. Hän on toiminut Associazione Mendelssohnin puheenjohtajana.

## Lähteet
Horelli

**Horelli** on muun muassa seuraavien suomalaisten henkilöiden sukunimi:

* Edvard Johan Horelli (1871–1946), lääkäri, Juho Fredrik Horellin poika
* Eero Horelli (vuoteen 1942 *Myllymäki*, 1914–1972), järjestö- ja yritysjohtaja, maanviljelysneuvos
* Erkki Horelli (1916–1992), maanviljelijä ja järjestöjohtaja, maanviljelysneuvos
* Juho Fredrik Horelli (*Mäki-Horelli*, 1844–1931), maanviljelijä ja valtiopäivämies
* Laura Horelli (s. 1976), kuvataiteilija
* Liisa Horelli (*Horelli-Kukkonen*, o.s. *Tähkä*, s. 1941), ympäristöpsykologian tutkija ja dosentti
* Toivo Horelli (1888–1975), sisäministeri, Juho Fredrik Horellin poika
* Väinö Horelli (1882–1973), ylilääkäri ja professori, Juho Fredrik Horellin poika.
Markku Poutanen

**Markku Juhani Poutanen** (s. 20. marraskuuta 1955 Parikkala) on suomalainen geodeetikko ja filosofian tohtori, joka toimi Maanmittauslaitoksen Paikkatietokeskuksen tutkimusprofessorina vuodesta 2020 Hänet nimitettiin Geodeettisen laitoksen osastonjohtajaksi ja professoriksi vuonna 2001. Hän jäi eläkkeelle Paikkatietokeskuksesta vuonna 2023.

Tieteellisen työnsä ohella Poutanen on tunnettu tieteen kansantajuistaja, joka on esiintynyt vuosia radiolähetyksissä muun muassa tiedetoimittaja Sisko Loikkasen kanssa käsikirjoittamassaan Yleisradion Kuukauden tähtitaivas -ohjelmassa, on ollut usein joukkotiedotusvälineiden haastateltavana ja kirjoittanut yksin tai yhdessä muiden tekijöiden kanssa monia tietokirjoja etenkin tähtitieteen ja geodesian alalta. Hänen ja Heikki Ojan yhdessä kirjoittama *Aurinkokuntamme*-kirja (Ursa) palkittiin Vuoden tiedekirjana 1990.

Poutanen on valmistunut filosofian tohtoriksi Helsingin yliopistosta. Hänen avaruusgeodesian alaan kuuluva englanninkielinen artikkeliväitöskirjansa (2000) oli otsikoitu *Sea surface topography and vertical datums using space geodetic techniques*. Poutanen on toiminut Helsingin yliopistossa planeettatutkijana. Asteroidi 3760 Poutanen on nimetty hänen mukaansa.

## Teoksia
* Poutanen, Markku ym.: *Fundamental astronomy*. 6th Edition. Springer-Verlag, 2017. 
* Poutanen, Markku: *Satelliittipaikannus*.  Tähtitieteellinen yhdistys Ursa, 2016. .
* Poutanen, Markku (toim.): *Maan muoto*. URSA, 2003. . 
* Poutanen, Markku: *Sea surface topography and vertical datums using space geodetic techniques*. Väitöskirja, Geodeettinen laitos. 2000. .
* Poutanen, Markku: *GPS-paikanmääritys*.  Tähtitieteellinen yhdistys Ursa, 1998. .
* Oja, Heikki – Poutanen, Markku: *Aurinkokuntamme*. Tähtitieteellinen yhdistys Ursa, 1990. . (Vuoden tiedekirja. Teoksen verkkoversio.)
* Oja, Heikki – Poutanen, Markku: *Planeetat*. Tähtitieteellinen yhdistys Ursa, 1982. .

## Lähteet

## Aiheesta muualla
*Markku Poutasen Google Scholar -profiili  (scholar.google.com)
Kasaya

**Kasaya** (; ; ; ; ) on buddhalainen kaapu, jota käyttävät niin munkit kuin nunnatkin. Kaavun nimi tulee sen sahraminoranssista väristä.

Kasaya on yleensä yksivärinen, mutta sen tarkempi toteutus vaihtelee eri koulukuntien ja maiden välillä. Theravada-buddhalaisuudessa kasaya on yleensä yksivärinen (keltainen, oranssi tai ruskea) ja muutenkin yksinkertainen. Mahayana-buddhalaisuudessa sen sijaan kaavussa voi olla useampia värejä ja jopa kirjoiltuja kuvioita.. Esimerkiksi Japanissa ajatuksena on, että kaapua kantaessaan munkki on pukeutunut mandalaan, joka edustaa buddhalaista kosmologiaa.. Theravadassa kasayan katsotaan koostuvan kolmesta osasta: *antaravasaka* (aluskaapu), *uttarasanga* (välikaapu, joka peittää vasemman puolen kehosta) ja *sanghati* (päällyskaapu, näkyvin osa koko kokonaisuudesta).

Nykyään kasaya voidaan valmistaa myös kierrätysmateriaaleista. Thaimaalainen Wat Chak Daeng -temppeli koordinoi muovipullojen keräämistä ja kierrättämistä polyesterilangasksi, josta valmistetaan sitten kasayoita. Yhden kasayan valmistukseen kuluu noin kilo muovipulloja. Muovin kierrätys alkoi vuonna 2018, ja idean isä on apotti Phra Maha Pranom Dhammalangkaro.. 

## Lähteet
Nilssonia

**Nilssonia** on pehmeäkilpikonnien heimoon kuuluva kilpikonnasuku, joka sisältää viisi lajia. Ne elävät Etelä- ja Kaakkois-Aasiassa. Kaikki lajit ovat suurikokoisia, ja niiden kilven maksimipituus vaihtelee 60 ja 94 senttimetrin välillä. Poikasvaiheessa niillä on suuret, silmiinpistävät silmäkuviot selkäkilvessä, mutta iän myötä kuviot katoavat.

Aiemmin *Nilssonia* sisälsi ainoastaan lajin *[[Nilssonia formosa]]*, kun suvun muut lajit luokiteltiin erilliseen sukuun *Aspideretes*. 2000-luvulla tehdyt tutkimukset ovat kuitenkin osoittaneet, että suvut ovat morfologisesti ja geneettisesti niin lähellä toisiaan, ettei niitä ole syytä pitää erillisinä. Nykyisessä merkityksessään *Nilssonia* sisältää viisi lajia, ja se on läheisintä sukua *[[Amyda]]*-suvulle. Vielä 1970-luvulla kaikki *Nilssonia*-lajit luettiin *[[Trionyx]]*-sukuun.

## Lajit
* *[[Nilssonia formosa]]*
* Gangesinkilpikonna (*Nilssonia gangetica*)
* *[[Nilssonia hurum]]*
* *[[Nilssonia leithii]]*
* Tummapehmeäkilpikonna (*Nilssonia nigricans*)

## Lähteet
Korkkimarjat

**Korkkimarjat** (*Gonocaryum*) on herttasiipiökasvien (Cardiopteridaceae) heimoon kuuluva kasvisuku. Sukuun kuuluu noin kymmenkunta lajia.

## Lajeja
* *[[mustakorkkimarja|Gonocaryum calleryanum]]* – mustakorkkimarja
* *[[Gonocaryum cognatum]]*
* *[[Gonocaryum crassifolium]]*
* *[[Gonocaryum gracile]]*
* *[[Gonocaryum impressinervium]]*
* *[[Gonocaryum litorale]]*
* *[[Gonocaryum lobbianum]]*
* *[[Gonocaryum macrophyllum]]*
* *[[Gonocaryum minus]]*
* *[[Gonocaryum poilanei]]*
* *[[Gonocaryum sleumeri]]*

## Lähteet

## Aiheesta muualla
* Laji.fi: Korkkimarjat (''Gonocaryum)''
* iNaturalist: ''Gonocaryum''
* Global Biodiversity Information Facility (GBIF): ''Gonocaryum'' 
* Flora of China: ''Gonocaryum''
Ryszard Kotys

**Ryszard Kotys** (20. maaliskuuta 1932 Mniów – 28. tammikuuta 2021) oli puolalainen näyttelijä.

Kotys valmistui Krakovan kansallisesta teatteriakatemiasta vuonna 1953. Hän teki debyyttinsä Kielcen Stefan Żeromski -teatterissa ja esiintyi tulevina vuosina monissa muissakin teattereissa. Kotys esiintyi yli 65-vuotisen uransa aikana yli neljässäkymmenessä televisiosarjassa ja 150:ssä elokuvassa. Hänet tunnettiin parhaiten Marian Paździochin roolista Polsatin televisiosarjassa *[[Świat według Kiepskich]]*.

Ensimmäisen elokuvaesiintymisensä Kotys teki Andrzej Wajdan elokuvassa *[[Sukupolvi (vuoden 1954 elokuva)|Sukupolvi]]* (1954). Vuonna 1999 hän sai Polonia Restituta -ritarikunnan ritarinristin. Vuonna 2018 Kotys sairasti vaikean keuhkokuumeen, jonka jälkeen hänen terveytensä ei palautunut ennalleen. Hän jätti teatteri- ja elokuvaesiintymisensä, mutta jatkoi työtään *Świat według Kiepskich* -sarjassa.

## Lähteet
Gloucester (Massachusetts)

**Gloucester** on kaupunki Massachusettsissa Yhdysvalloissa. Se sijaitsee osavaltion kaakkoisosassa Cape Annin etelärannalla Massachusettsinlahden rannalla. Gloucesterissa asui vuoden 2019 arvion mukaan 30&nbsp;430 ihmistä, ja sen maapinta-ala on 67,9 neliökilometriä.

Samuel de Champlain kartoitti Gloucesterin sataman aluetta vuosina 1605–1606. Dorchester Company lähetti sinne kolme alusta Englannista, ja Gloucester perustettiin vuonna 1623. Se on Uuden-Englannin vanhimpia asutuskeskuksia, ja nimensä se sai englantilaisesta Gloucesterin kaupungista.

Gloucester sai 1642 kunnallisoikeudet, ja se on ollut siitä lähtien merkittävä kalastuskeskus. Gloucesteriin asettui 1800-luvun aikana uudisasukkaita myös muita Euroopan maista. Eläköityneen kenraalin Benjamin Butlerin perustaman graniittiteollisuuden perässä sinne tuli suomalaisia, ruotsalaisia ja irlantilaisia työskentelemään louhoksilla. Portugalilaisia kalastajia erityisesti Azoreilta muutti puolestaan 1840-luvulla ja italialaisia kalastajia 1800-luvun lopulla. Kaupunginoikeudet Gloucester sai vuonna 1873.

Gloucesterin merenkulkukulttuuri inspiroi monia taiteilijoita ja kirjailijoita. Gloucesterista kirjoittivat muun muassa Rudyard Kipling teoksessaan *[[Meren urhoja (romaani)|Meren urhoja]]* ja James Connolly teoksessaan *Gloucestermen*. Kaupungissa syntynyt Fitz Henry Lane oli puolestaan merkittävä meriaiheinen taidemaalari.

Gloucester on edelleen 2000-luvulla tärkeä kalastuskaupunki, ja kalateollisuus on tärkeimpiä talouden haaroja. Kaupungin kallioinen rannikko ja siirtomaa-aikainen ilmapiiri ovat luoneet siitä myös kukoistavan kesälomakohteen.

## Lähteet

## Aiheesta muualla

*Kaupungin kotisivut
SGLT2:n estäjä

**SGLT2:n estäjät**, oikeastaan **natriumin- ja glukoosinkuljettajaproteiini2:n estäjät**, myös "**gliflotsiinit**" ovat olleet Suomessa markkinoilla vuodesta 2012 saakka. SGLT2-estäjät ovat alun perin tyypin 2 diabeteksen hoitoon tarkoitettuja lääkkeitä, joiden tarkoituksena on alentaa veren glukoositasoa poistamalla liiallista glukoosia elimistöstä virtsan mukana. Glukoosista riippumattomana vaikutuksena niillä on havaittu olevan hyötyä sydämen vajaatoimintaan sekä krooniseen munuaistautiin (t.s. krooniseen munuaisten vajaatoimintaan) sellaisillakin potilailla, joilla ei ole diabetesta

Vuoteen 2020 mennessä ryhmään kuuluvia lääkevalmisteita on kuvattu neljä kemiallista yhdistettä: dapagliflotsiini, empagliflotsiini, kanagliflotsiini ja ertugliflotsiini. Dapagliflotsiinilla on käyttöaihe sekä tyypin 2 diabetekseen, sydämen vajaatoimintaan (HFrEF) että krooniseen munuaistautiin. 

## Lähteet
Jere Ristseppä

**Jere Ristseppä** on suomalainen näyttelijä ja rap-artisti, joka tuli tunnetuksi Lenni Konosena Selma Vilhusen elokuvasta *[[Hölmö nuori sydän]]*. Hänellä ei ollut ollut aiempaa näyttelijätaustaa. Hän on saanut roolistaan paljon kiitosta,  ja hänet palkittiin BUFF Nordic Star -palkinnolla Malmön elokuvafestivaaleilla. Ristseppä on näytellyt myös elokuvassa *[[Eden (elokuva)|Eden]]* ja ''Paras vuosi ikinä'' -tv-sarjassa. 

## Roolit
* *[[Maria Kallio (televisiosarja)|Maria Kallio]]* – Tuomas Soivio, 2021
* *[[Roba]]* – Max, 2021
* *[[Karkurit (televisiosarja)|Karkurit]]* – Rudolf, 2021
* *Pupu* – Tuukka, 2020
* *[[Eden (elokuva)|Eden]]* – Esa, 2020
* *[[Paras vuosi ikinä]]* – Jere, 2020
* *[[Maanantai (televisiosarja)|Maanantai]]* – Jimi, 2019
* *[[Hölmö nuori sydän]]* – Lenni, 2018

## Lähteet

## Aiheesta muualla
* https://www.instagram.com/jerealeksiii/?hl=fi Ristseppä Instagramissa 

* https://yle.fi/uutiset/3-10445055

* https://yle.fi/aihe/artikkeli/2018/11/07/nuoret-eivat-ole-koskaan-olleet-nain-hukassa-kolme-eri-ikaista-suomalaista

* https://www.paivanlehti.fi/holmo-nuori-sydan-palkittiin-berliinin-elokuvajuhlilla-selma-vilhusen-ohjaama-elokuva-sai-kristallikarhun/
Lac de Guerlédan

**Lac de Guerlédan** on tekojärvi Ranskan Bretagnessa. Se on Bretagnen suurin järvi, ja se ulottuu Saint-Aignanin ja Sainte-Brigitten kuntien alueelle Morbihanin departementissa, sekä Mûr-de-Bretagnen, Caurelin ja Bon Repos sur Blavetin kuntien alueelle Ille-et-Vilainen departementissa.

Tekojärvi valmistui vuonna 1930, jolloin valmistui Blavetjoen pato Barrage de Guerlédan. Padon rakentaminen kesti 7 vuotta, ja sen korkeus on 45 metriä ja pituus 206 metriä. Voimalan teho on 15 megawattia. Järvi on 12 kilometriä pitkä. Tekojärven rakentaminen katkaisi Nantes-Brestin kanavan kahteen osaan, itäiseen ja läntiseen, sillä pato estää veneliikenteen. Vanhat kanavarakenteet jäivät tekojärven alle.

Järven itäpäässä olevan padon lähellä on kesäkuukausina auki oleva sähkömuseo *Musée de l’Electricité at Saint-Aignan*. Järven länsipäässä on 1100-luvulta peräisin olevan sisterssiläisluostari *Abbaye Notre-Dame de Bon-Reposin* rauniot.

Vuonna 2015 Guerlédan patoa korjattiin ja korjauksen ajaksi koko järvi tyhjennettiin. Edellisen kerran järvi tyhjennettiin vuonna 1985. Järven pohjassa, vanhassa jokiuomassa, näkyy vanhoja kanavarakenteita sekä sulkuvahdin mökkejä. Yhtään vakituista asutusta ei jäänyt tekojärven alle. 


Tiedosto:Lac_de_Guerlédan_2015.jpg|Kanavan rakenteita, 10. huhtikuuta 2015
Tiedosto:Vidange_2015_du_lac_de_Guerlédan_-_juin_2015_-_6269.JPG|Sulkuvahdin mökki, kesäkuu 2015
Tiedosto:Barrage_Guerledan_assec_2015.jpg|Barrage de Guerlédan, 6. syyskuuta 2015


## Lähteet

## Aiheesta muualla

*Lac de Guerlédan
Skitsoidi persoonallisuus

**Eristäytyvä** eli **skitsoidi persoonallisuus** on persoonallisuushäiriö, jolle on ominaista laaja-alainen vetäytyminen ihmissuhteista ja rajoittunut tunteiden ilmaiseminen.

Häiriöstä kärsiville ihmisille saattaa joskus kehittyä masennushäiriö. Häiriö yhtyy useimmiten skitsotypaaliseen, paranoidiin ja välttelevään persoonallisuushäiriöön.

## Piirteitä

Persoonallisuushäiriölle on ominaista vetäytyminen pois tunnepitoisista, sosiaalisista ja muista suhteista mielikuvitukseen, yksinäisiin harrastuksiin ja itsetutkiskeluun. Kyky ilmaista tunteita ja kokea mielihyvää on rajoittunut. 
### Diagnostiset kriteerit
:A. Täyttää persoonallisuushäiriön (F60) yleiset kriteerit. 
:B. Vähintään neljä seuraavista:
::(1) vain harvat asiat tai toiminnat tuottavat mielihyvää 
::(2) tunne-elämän kylmyys, etäisyys tai tunteiden latistuminen 
::(3) puutteellinen kyky ilmaista joko helliä, lämpimiä tunteita tai vihaisuutta muita kohtaan 
::(4) välinpitämättömyys sekä kiitoksen että arvostelun suhteen 
::(5) vain vähäinen kiinnostus sukupuoliseen kanssakäymiseen muiden kanssa (ottaen huomioon iän) 
::(6) jatkuva yksinäisten toimintojen asettaminen etusijalle 
::(7) mielikuvitusmaailma ja itsetutkiskelu hallitsevat ajattelua
::(8) korkeintaan yksi tai ei yhtään läheistä ystävää tai luottamuksellista ihmissuhdetta tai ei haluakaan läheiseen ihmissuhteeseen 
::(9) tahaton kyvyttömyys ottaa mitenkään huomioon vallitsevia sosiaalisia normeja tai tapoja

## Katso myös
*Hikikomori

## Lähteet